CELEX: 32009B0675
Language: sl
Date: 2009-04-23 00:00:00
Title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske agencije za varnost hrane za proračunsko leto 2007

26.9.2009   
            
            
               SL
            
            
               Uradni list Evropske unije
            
            
               L 255/185
            
         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske agencije za varnost hrane za proračunsko leto 2007
   (2009/675/ES)
   EVROPSKI PARLAMENT,
   
               —
            
            
               ob upoštevanju končnih letnih računovodskih izkazov Evropske agencije za varnost hrane za proračunsko leto 2007 (1),
            
         
               —
            
            
               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2007, skupaj z odgovori agencije (2),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,
            
         
               —
            
            
               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), zlasti člena 44,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0172/2009),
            
         
               1.
            
            
               podeli razrešnico izvršni direktorici Evropske agencije za varnost hrane glede izvrševanja proračuna agencije za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
      
      
         
            Generalni sekretar
         
         Klaus WELLE
      
   
   
      (1)  UL C 278, 31.10.2008, str. 35.
   
      (2)  UL C 311, 5.12.2008, str. 100.
   
      (3)  UL L 248, 16.9.2002, str. 1.
   
      (4)  UL L 31, 1.2.2002, str. 1.
   
      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2007
   EVROPSKI PARLAMENT,
   
               —
            
            
               ob upoštevanju končnih letnih računovodskih izkazov Evropske agencije za varnost hrane za proračunsko leto 2007 (1),
            
         
               —
            
            
               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2007, skupaj z odgovori agencije (2),
            
         
               —
            
            
               ob upoštevanju priporočila Sveta z dne 10. februarja 2009 (5588/2009 – C6-0060/2009),
            
         
               —
            
            
               ob upoštevanju Pogodbe ES, zlasti člena 276,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,
            
         
               —
            
            
               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), zlasti člena 44,
            
         
               —
            
            
               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0172/2009),
            
         
               A.
            
            
               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,
            
         
               B.
            
            
               ker je Parlament 22. aprila 2008 izvršni direktorici Evropske agencije za varnost hrane podelil razrešnico glede izvrševanja proračuna agencije za proračunsko leto 2006 (6) in v resoluciji, ki spremlja sklep Parlamenta o razrešnici, med drugim:
               
                           —
                        
                        
                           ugotavlja, da neporabljena sredstva odobritev za plačila za leto 2006 izhajajo predvsem iz težav agencije pri zaposlovanju visoko kvalificiranih znanstvenih delavcev v Parmi; poudarja, da sta bili do konca leta 2006 zapolnjeni samo dve tretjini 250 delovnih mest, ki so predvidena v kadrovskem načrtu agencije; poudarja, da ima pomanjkanje osebja za posledico nižjo raven izdatkov v okviru operativnih sredstev,
                        
                     
                           —
                        
                        
                           ugotavlja, da so v letu 2006 stopnje plačil znašale 56 % od sredstev za administrativne odhodke in 50 % od sredstev za poslovanje, da je bilo 20 % sredstev, prenesenih iz leta 2005, ob koncu leta 2006 razveljavljenih; in da je bilo veliko število prenosov opravljenih konec leta, ko je bila njihova koncentracija najvišja,
                        
                     
         
               1.
            
            
               se seznanja z ugotovitvijo Evropskega računskega sodišča, da je bilo v leto 2008 preneseno za 8 600 000 EUR sredstev, 4 800 000 EUR pa razveljavljenih; ugotavlja, da je bilo to deloma zaradi zapoznelega sprejetja in izvajanja letnega programa dela za donacije za leto 2007; ugotavlja, da so sredstva, prenesena iz prejšnjega leta, znašala 7 900 000 EUR, od katerih je bilo 4 500 000 EUR namenjenih poslovanju; ugotavlja, da je bilo treba več kot 25 % odobrenih proračunskih sredstev, prenesenih za poslovanje, razveljaviti ob koncu leta;
            
         
               2.
            
            
               je zaskrbljen nad sklepom Evropskega računskega sodišča, da so takšne razmere v nasprotju z načelom enoletnosti in kaže na slabosti agencije pri načrtovanju in pripravi proračuna;
            
         
               3.
            
            
               se seznanja z odgovorom agencije, da je v letu 2008 sprejela več ukrepov za izboljšanje upravljanja proračuna, kot so vzorčne predloge, priročnik in dodatna upravna podpora za pospešitev začetka izvajanja razpisov za dodelitev nepovratnih sredstev;
            
         
               4.
            
            
               se seznanja z odgovorom agencije v zvezi s prenesenimi sredstvi, da se je stopnja prenosov (17–18 %) v primerjavi z letom 2006 zmanjšala (22 %); vendar iz končnih računovodskih izkazov ugotavlja, da se je dejanski znesek prenosov povečal s 7 900 000 EUR v letu 2006 na 8 600 000 EUR v letu 2007;
            
         
               5.
            
            
               zahteva, da se agencija odzove na pripombe Evropskega računskega sodišča in si še naprej prizadeva za boljše in pospešeno izvajanje proračuna; zahteva, da se ukrepi, ki bodo sledili, navedejo v letnem poročilu o dejavnostih agencije za leto 2008;
            
         
               6.
            
            
               se seznanja z ugotovitvijo Evropskega računskega sodišča, da je agencija ravnala s prispevkom, ki ga je prejela od Komisije za pripravo na pridružitev Hrvaške in Turčije, kot z običajno subvencijo, čeprav bi ga morala obravnavati kot namenski prejemek;
            
         
               7.
            
            
               se seznanja z odgovorom agencije, da se od leta 2008 vsi posebni prispevki obravnavajo kot namenski prejemki;
            
         
               8.
            
            
               se seznanja z ugotovitvijo Evropskega računskega sodišča glede slabosti pri upravljanju službenih poti in velikega števila in visoke vrednosti izjem;
            
         
               9.
            
            
               se seznanja z odgovorom agencije, da je bilo to povezano s posebno enoto, v kateri so bile od takrat izvedene organizacijske spremembe;
            
         
               10.
            
            
               ugotavlja, da je bilo leto 2007 peto leto delovanja agencije;
            
         
               11.
            
            
               poudarja vlogo agencije pri zagotavljanju neodvisnega znanstvenega svetovanja pri vseh vprašanjih, ki neposredno ali posredno vplivajo na varnost hrane, vključno z zdravjem in dobrim počutjem živali ter varstvom rastlin, ta vloga pa postaja vedno bolj potrebna ob upoštevanju zaskrbljenosti potrošnikov in potrebe po pravilnem posredovanju znanstvenega svetovanja;
            
         Ukrepanje v obdobju po prejšnjih razrešnicah
   
               12.
            
            
               čestita agenciji, da je uspela zapolniti 273 od 300 delovnih mest, predvidenih v kadrovskem načrtu, potem ko je imela več let težave pri zaposlovanju visoko kvalificiranih znanstvenih delavcev v Parmi;
            
         
               13.
            
            
               ugotavlja, da je posebna proračunska vrstica za osebje dosegla 95-odstotno stopnjo izvrševanja namesto napovedane 97-odstotne; ugotavlja pa, da je imela agencija še vedno težave pri zaposlovanju visoko izobraženega znanstvenega osebja v Parmi;
            
         
               14.
            
            
               glede vprašanja zaposlenih se sklicuje na anketo o osebju, ki je bila pripravljena konec leta 2007; spodbuja vodstvo agencije, da redno izvaja takšno anketo in da pridobljene rezultate vključi v kadrovsko vodenje in v vsakodnevno delo;
            
         
               15.
            
            
               ugotavlja, da je bilo v prejšnjih razrešnicah in sedaj ponovno v poročilu Evropskega računskega sodišča večkrat opozorjeno na slabosti pri postopkih zaposlovanja;
            
         
               16.
            
            
               zahteva, da agencija nemudoma uskladi svoje postopke zaposlovanja s predpisi;
            
         
               17.
            
            
               ugotavlja, da je Evropsko računsko sodišče v prejšnjih razrešnicah kritiziralo agencijo, ker v več primerih ni spoštovala pravil v zvezi z naročili; zahteva, da agencija nameni posebno pozornost spoštovanju pravil v zvezi z naročili;
            
         
               18.
            
            
               zahteva, da agencija v svojem letnem poročilu o dejavnosti za leto 2008 posreduje podrobnosti o sprejetih ukrepih za odpravo pomanjkljivosti na področju zaposlovanja in naročanja;
            
         
               19.
            
            
               opozarja, da je 1. marca 2009 direktorica agencije prevzela vlogo koordinatorja mreže agencij;
            
         
               20.
            
            
               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (7).
            
         
      (1)  UL C 278, 31.10.2008, str. 35.
   
      (2)  UL C 311, 5.12.2008, str. 100.
   
      (3)  UL L 248, 16.9.2002, str. 1.
   
      (4)  UL L 31, 1.2.2002, str. 1.
   
      (5)  UL L 357, 31.12.2002, str. 72.
   
      (6)  UL L 88, 31.3.2009, str. 184.
   
      (7)  Glej stran 206 tega Uradnega lista.